LISA 3	
	
Tallinna Sotsiaal- ja Tervishoiuameti  eelarve sektori 
eelarve peaspetsialisti ametijuhend		

1. ÜLDOSA
1.1	Eelarve peaspetsialist (edaspidi peaspetsialist) on Tallinna Sotsiaal- ja Tervishoiuameti (edaspidi amet) eelarve sektori (edaspidi sektor) koosseisu kuuluv töötaja, kellega sõlmib ja lõpetab töölepingu ameti juhataja kooskõlastatult sektori juhiga.
1.2	Peaspetsialist allub sektori juhile.
1.3	Peaspetsialist asendab sektori juhti ja teist eelarve peaspetsialisti. 
1.4	Peaspetsialist juhindub oma tegevuses riigi ja Tallinna õigusaktidest, ameti põhimäärusest ning käesolevast ametijuhendist

2	TÖÖKOHA EESMÄRK
Ameti lepingupartnerite finantskontrolli läbiviimine vastavalt vajadusele;
Ameti hallatavate asutuste (Tallinna Kiirabi, Tallinna Tugikeskus Juks, Päevakeskus Käo, Iru Hooldekodu, Tallinna Lastekodu, Tallinna Vaimse Tervise Keskus ja Tallinna Sotsiaaltöö Keskus) eelarveprotsessi korraldamine ning hallatavate asutuste juhtide finantsalane nõustamine. 
Järelevalve hallatavate asutuste raamatupidamislike toimingute üle. 

3	TÖÖKOHUSTUSED
3.1	Ameti hallatavate asutuste
3.1.1	eelarveprotsessi koordineerimine ja juhendamine;
3.1.2	eelarveprojektide läbivaatamine ja vajadusel nõustamine;
3.1.3	esitatud lisaeelarve ning eelarvemuudatuste vormistamine;
3.1.4	eelarve (tulude-, kulude-, investeeringute-, finantseerimistehingute) täitmise jälgimine ja analüüsimine ning eelarve täitmisel tekkinud hälvete põhjuste väljaselgitamine ja ettepanekute esitamine eelarvevastutajatele ja sektori juhile;
3.1.5	järelevalve ja kontrolli teostamine: majandustehingute vastavus raamatupidamise heale tavale ja muudele õigusaktidele; linna sisemisest informatsioonivajadusest tingitud arvestuse nõuete (eelarve, projektikoodi, lepingu, funktsiooniala koodi jms) tunnuste kasutamise tagamine;
3.1.6	ostuarvete kontroll.
3.2	Riigieelarve vahenditest lepingute alusel eelarveprojektide läbivaatamine ja vormistamine, eelarve täitmise analüüsimine ja eelarve täitmise aruannete koostamine.
3.3	Müügihindade muutmisettepanekute tegemine hinnakirjade muutmise korral.
3.4	Päevakeskuse Käo kuludokumentide aktsepteerimisel eelarve täitmise jälgimine.
3.5	Ameti ja hallatavate asutuste inventuuride läbiviimise korraldamine ja andmete kontrollimine.
3.6	Ameti ja asutuste nõuetega seotud toimingud (korralduste ettevalmistamine ebatõenäoliselt laekuvate nõuete lootusetuks tunnistamiseks, laekumata nõuete sissenõudmine).
3.7	Ameti vajadustest tulenev lepingupartnerite raamatupidamisarvestuse korraldamise õigsuse kontrollimine, rahade kasutamise sihipärasuse ja aruandluse kontrollimine; tulemuste ja kokkuvõtete hindamine ning ettepanekute esitamine.
3.8	Arvestuse pidamine (ka SAP süsteemis) ameti ja haldusala töötajate üle, kellel on seadusest tulenevalt õigus õppelaenu kustutamisele.
3.9	Koolitustel osalemine tööalaste teadmiste ja oskuste arendamiseks.
3.10	Ühekordsete tööülesannete täitmine, sh teiste teenistujate asendamine vastavalt sektori juhi või ameti juhataja korraldusele.

4	VASTUTUS
Peaspetsialist vastutab:
4.1	Tööülesannete õigeaegse ja täpse täitmise eest.
4.2	Talle töö tõttu teatavaks saanud riigi- ja ärisaladuse, teiste inimeste eraisikuliste isikuandmete ning muu juurdepääsupiirangutega informatsiooni, sh majandustarkvaras SAP sisalduvate andmete hoidmise eest.
4.3	Ameti vara heaperemeheliku kasutamise eest.
4.4	Avaliku teabe seadusest tuleneva avaliku teabe avalikustamise ning teabenõuete täitmise eest.

5	ÕIGUSED
Peaspetsialistil on õigus:
5.1	Saada ameti struktuuriüksustelt, linna ametiasutustelt, ametiasutuste hallatavatelt asutustelt ja linna osalusega äriühingutelt andmeid ja dokumente, mis on vajalikud tööülesannete täitmiseks.
5.2	Tutvuda raamatupidamise registrites sisalduvate andmetega.
5.3	Omada juurdepääsu haldusala finantsarvestuse andmebaasidele.
5.4	Teha sektori juhile ettepanekuid töö paremaks korraldamiseks.
5.5	Saada töökohustuste täitmiseks vajalikku tööalast täiendkoolitust.
5.6	Kasutada töökohustuste täitmiseks ameti tehnilisi töövahendeid.

6	PÕHINÕUDED
Peaspetsialistil on:
6.1	Majandusalane kõrgharidus ja kaheaastane töökogemus eelarve või raamatupidamisalal.
6.2	Töökohal vajalike teksti- ja tabeltöötlusprogrammide (MS Word, Excel, PowerPoint) ning teiste arvutiprogrammide (Outlook, Internet Explorer, Windows), Tallinna finantsinfosüsteemi, teiste linnaandmekogude ja dokumendihaldusprogrammi Postipoiss kasutamise oskus.
6.3	Riigi põhikorra (põhiseadus ja põhiseaduslikud seadused), kodanike õiguste ja vabaduste, avaliku halduse organisatsiooni reguleerivate õigusaktide tundmine, erialaseks tööks (eelarvestamine, majandusarvestus, maksundus, jne) vajalike õigusaktide tundmine, nende rakendamise oskus.
6.4	Eesti keele oskus C1-tasemel, ühe võõrkeele oskus B1-tasemel ametisõnavara valdamisega.
6.5	Suhtlemis- ja väljendusoskus, oskus efektiivselt kasutada aega.
6.6	Võime töötada iseseisvalt ja kohusetundlikult.